Diari Oficial de la Generalitat Valenciana


Sumari del DOGV 8549, del 16-05-2019 (2019/3924)

Notificació de la sentència dictada en el procediment de modificació de mesures número 547/2018.
------------------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3924


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures número 547/2018. [2019/3924]  
De: Priscila Aguilar Torres.  
Procurador: Manuel Vidal Sánchez.  
Contra: Javier Hernández Espinosa.  
  
En el present procediment de modificació de mesures contenciós número 547/2018, seguit a instàncies de Priscila Aguilar Torres contra Javier Hernández Espinosa, s'ha dictat sentència la part dispositiva de la qual diu:  
  
«Estime parcialment la demanda plantejada per Priscila Aguilar Torres, representada pel procurador dels tribunals Manuel Vidal Sánchez i assistida de la lletrada María Aránzazu Escobar Moya, contra Javier Hernández Espinosa, declarat en situació de rebel·lia processal, i amb l'assistència del Ministeri Fiscal, i acorde les mesures definitives següents, derivades de la modificació de la sentència dictada per aquest jutjat, en data 25 d'abril de 2016, en les actuacions de guarda i custòdia número 1524/2015:  
El règim de visites extraordinari o de període vacacional, com Falles, Setmana Santa i Nadal es dividiran a mitges entre tots dos progenitors. Les d'estiu, els mesos de juliol i agost, es dividiran per quinzenes: primera quinzena de juliol i agost i segona quinzena de juliol i agost, que es dividiran a mitges entre tots dos progenitors, corresponent triar cada any a un progenitor el període de vacances que vol gaudir amb el seu fill. En cas de discrepància triarà la mare en els anys parells i el pare en els anys imparells. Respecte al règim ordinari de visites entre setmana serà el mateix que s'estableix en la sentència objecte de modificació, és a dir, caps de setmana alterns, des del divendres a l'eixida del col·legi fins al diumenge a les 20.00 hores i el menor també estarà amb el seu pare una vesprada a la setmana, depenent del treball del progenitor no custodi, des de l'eixida del col·legi del menor fins a les 20.00 hores.  
La pensió d'aliments es fixa en 180 euros mensuals. Quantitat que serà abonada entre els dies 1 a 5 de cada mes i que s'actualitzarà anualment conformement a les variacions de l'índex de preus de consum que publique l'Institut Nacional d'Estadística o organisme que el substituïsca.  
Respecte de les despeses extraordinàries, les necessàries seran sufragades a mitges entre tots dos progenitors i pel que fa a les convenients, ho seran previ consens.  
Amb vista a les costes processals, donada la declaració de rebel·lia del demandat, la matèria objecte del procediment que ens ocupa i el criteri mantingut per la Secció Desena de l'AP de València sobre el particular, no és procedent verificar especial imposició d'aquestes.  
Aquesta és la meua sentència que, de conformitat amb el que es disposa en els articles 265 i 266 de la Llei orgànica del poder judicial, caldrà anotar en el llibre corresponent, i es portarà un testimoniatge d'aquesta a les actuacions originals, que es notificarà a les parts; se'ls farà saber que contra aquesta sentència podran interposar en aquest jutjat recurs d'apel·lació, en els 20 dies següents a la seua notificació prèvia constitució de depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
Ho pronuncie, mane i signe.»  
  
Publicació. L'anterior sentència va ser llegida i publicada pel jutge que la va dictar, de legal forma, el mateix dia de la seua data.  
  
I atés que aquest demandat, Javier Hernández Espinosa, es troba en parador ignorat, expedisc el present edicte a fi que li servisca de notificació de forma deguda.  
  
València, 5 d'abril de 2019.- La lletrada de l'Administració de justícia: Vicenta María Casañ Arandiga.